ХIара саг ший нах, ший къам, ший даьхе еза декхарийла ва. Цу тIера дIаболалу ала йиш я, сага вахара никъ. Цу вай хьоахадаьчоа ше гарга волча хана пайдана теркам биц саго цу шийна гарга долчун хозалах. Цун бизза мах а хоалуц, цхьаннахьа арахьа дIа-хьа ваха цхьа ха ца яьккхача. ХIаьта, Даймехка гаьна хилча чIоагIа хьамсара хет сага ше ваьча моттига сибат, цига бахаш бола нах. Цхьайолча хана цох къаьста, мишта магар сона укхаза ва, аьле а хеталу сага. ГIалгIаша оалаш да, «Мел дукха Iа гобахарах, хьай мехках къаьста воахалургвац хьо». Дала цох къоаста ма долда вай!